પર્વતની નીચે કૃષ્ણા નદીમાં બે નાળાં મળે છે. આ સ્થળને લોકો ત્રિવેણી કહે છે. કૃષ્ણા નદીના તટ ઉપર પૂર્વ દિશાની તરફ જતાં એક ગુફા આવે છે. તેમાં દેવીમા તથા ભૈરવ વગેરે દેવીદેવતાની મૂર્તિ છે. કહેવાય છે કે આ ગુફા પર્વતમાં ઘણા માઇલ સુધી અંદર ઊંડે સુધી ગઇ છે. મલ્લિકાર્જુનથી ૬ કિ.મી. દૂર શિખરેશ્વર તથા હાટકેશ્વરનાં મંદિર છે. અહીંનો માર્ગ કપરો છે. થોડા યાત્રાળુ શિવરાત્રિ પહેલાં ત્યાં સુધી જાય છે. અહીંથી મલ્લિકાર્જુનનાં શિખરનાં દર્શન કરવાથી ખૂબ જ પુણ્ય મળે છે.